|  |
| --- |
| Description: stema_JPG**Republika e Kosovës****Republika Kosova-Republic of Kosovo** |
| Emri i organizatës buxhetore në gjuhen shqipe (Komuna KAÇANIK)***Emri i organizatës buxhetore në gjuhen serbe*** (shkruaj emrin e OB-së) |
|  |
|  |

**Raporti Vjetor Financiar**

Për vitin e përfunduar me 31 dhjetor 2024

***Protokolli hyrës i Thesarit të Kosovës***

***Protokolli dalës i Organizatës Buxhetore***

**Neni 12**

**DEKLARATË E PASQYRAVE FINANCIARE**

Për: **Xhevat Zejnullahu, U.D. Drejtor i Përgjithshëm i Thesarit**

 Nga: **Besim Ilazi, Zyrtar Kryesor Administrativ (ZKA)**

 **Valdrin Dogani, Zyrtar Kryesor Financiar (ZKF)**

Sipas mendimit tonë, pasqyrat financiare të cilat janë të bashkangjitura, përfshirë shënimet për vitin e përfunduar me 31 dhjetor 2024 janë përgatitur sipas Standardeve Ndërkombëtare të Kontabilitetit të Sektorit Publik të vitit 2017 “Raportimi Financiar sipas Kontabilitetit të bazuar në para të gatshme”, i përmbushin të gjitha obligimet raportuese që dalin nga Ligji Nr. 03/L-048 për Menaxhimin e Financave Publike dhe Përgjegjësitë, të plotësuar dhe ndryshuar me Ligjin nr. 03/L-221, Ligjin nr. 04/L-116, Ligjin nr. 04/L-194, Ligjin nr. 05/L-063 dhe Ligjin nr. 05/L-007 dhe janë të bazuara në shënimet financiare të mbajtura në mënyrë të duhur.

Kjo deklaratë jepet në lidhje me prezantimin e Pasqyrave Financiare të organizatës buxhetore për vitin që përfundon më 31 dhjetor 2024 dhe është pjese përbërëse e pasqyrave financiare.

Ne besojmë dhe konfirmojmë, që:

* Nuk ka pasur parregullsi lidhur me udhëheqësin apo me punëtorët, e cila ka mundur të ketë efekt material në pasqyrat financiare.
* Informatat e dhëna dhe të prezantuara në pasqyrat financiare lidhur me burimin e fondeve dhe shpenzimin e tyre të lidhura me Buxhetin e konsoliduar të Kosovës janë të plota dhe të sakta.
* Informatat në lidhje me grumbullimin e të hyrave janë të sakta.
* Nuk ka tjera llogari bankare të Buxhetit të Republikës së Kosovës përveç llogarive bankare të specifikuara në pasqyrat financiare dhe ky specifikim është i plotë dhe i saktë si në datën 31 dhjetor 2024.
* Nuk ka pasur shkelje të kërkesave të autoriteteve rregullatore të cilat kanë mundur të kenë efekt material në pasqyrat financiare.
* Nuk ka ndonjë ankesë (ligjore) në proces e cila mund të ketë efekt material në pasqyrat financiare
* Të gjitha detyrimet, si ato aktuale ashtu edhe kontingjente, dhe të gjitha garancitë që u kemi dhënë palëve të treta janë regjistruar dhe/ose janë shpalosur në mënyrën e duhur.
* Të gjitha huat e pranuara janë regjistruar dhe/ose janë shpalosur, sipas legjislacionit në fuqi
* Nuk ka pasur asnjë transaksion pas përfundimit të periudhës i cili do të kërkonte korrigjim ose shpalosje në pasqyrat financiare apo në shënimet e tyre.

Sipas mendimit tonë, pasqyrat financiare që janë të bashkangjitura paraqesin një prezantim të vërtetë dhe të paanshëm të financave dhe transaksioneve financiare për vitin e përfunduar me 31 dhjetor 2024 të institucionit Komuna Kaçanik.

**Data: 31 / 01 / 2025 Datë: 31 / 01 / 2025**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

***(Nënshkrimi i ZKA) (Nënshkrimi i ZKF)***

Nënshkruar: Nënshkruar:

Zyrtari kryesor Financiar Sekretari i Përhershëm (ose ZKE)

Date: Date:

**Neni 13**

**Pasqyra e pranimeve dhe pagesave në para të gatshme**



***Shënim:*** *Pagesat nga palët e treta prezantohen në shënimin 13 në përputhje me SNKPS 2017, efektive nga 1 janari 2019.*

**Neni 14**

**Raporti i ekzekutimit te buxhetit**



**Shënimi 2 deri 12 Prezantim i ndryshimeve materiale**

Për dallim prej shënimeve 2 deri 12, këto shënime përdoren për të sqaruar dallimin **material**  në kolonën **D** *(neni 14)* ,domethënë dallimin material të realizimit të buxhetit. SNKSP në bazë të parasë se gatshme kërkon të sqarohen dallimet materiale. Varësisht nga madhësia e dallimit, nuk kanë nevojë të ofrohen shpjegime për të gjitha kategoritë, andaj mund të kërkohen ndryshime në sistemin e numërimit të shënimeve. Kur të sqarohen dallimet e ndonjë kategorie të ndarjes, duhet të jepet përmbledhja e natyrës ndryshimit. €

**Shënimi 2- Paga dhe shtesa:** në këtë kategori, buxheti fillestar ( i planifikuar për 2024) ka qenë 6,759,179.00€, kurse realizimi dhe buxheti final 6,557,217.56€.

**Shënimi 3- Mallra dhe shërbime:**

* Shuma e mjeteve nga Granti Qeveritar (fondi burimor 10) , të pashpenzuara: 1,236.14€, kthehen si suficit në Buxhetin e Republikës së Kosovës.
* Shuma e mjeteve nga Të Hyrat Vetanake (fondi burimor 21), të pa shpenzuara, 19,329.76€ barten në buxhetin komunal në vitin fiskal vijues 2025.
* Shuma e mjeteve nga Të Hyrat Vetanake nga viti i kaluar (fondi burimor 22), nga viti 2024, të pashpenzuara, 4,295.88€barten në buxhetin komunal në vitin fiskal vijues 2025**.**
* Shuma e mjeteve nga Grantet e Përcaktuara të Donatorëve, të pashpenzuara, barten në vitin fiskal vijues 2025 prej 2,400.00€.

**Shënimi 4- Shpenzime komunale**:

* Shuma e mjeteve nga Të Hyrat Vetanake (fondi burimor 21), të pa shpenzuara, 41,731.23€ barten në buxhetin komunal në vitin fiskal vijues 2025.
* Shuma e mjeteve nga Të Hyrat Vetanake nga viti i kaluar (fondi burimor 22), nga viti 2024, të pashpenzuara, 9,948.64€barten në buxhetin komunal në vitin fiskal vijues 2025**.**

**Shënimi 5- Transfere dhe subvencione**

* Shuma e mjeteve nga Granti Qeveritar (fondi burimor 10) , të pashpenzuara: 69.00€, kthehen si suficit në Buxhetin e Republikës së Kosovës.
* Shuma e mjeteve nga Të Hyrat Vetanake (fondi burimor 21), të pa shpenzuara, 41,171.25€ barten në buxhetin komunal në vitin fiskal vijues 2025.
* Shuma e mjeteve nga Të Hyrat Vetanake nga viti i kaluar (fondi burimor 22), nga viti 2024, të pashpenzuara, 9,783.19€barten në buxhetin komunal në vitin fiskal vijues 2025**.**
* Shuma e mjeteve nga Grantet e Përcaktuara të Donatorëve, të pashpenzuara, barten në vitin fiskal vijues 2025 prej 15.05€.

**Shënimi 6- Shpenzime kapitale**:

* Shuma e mjeteve nga Të Hyrat Vetanake (fondi burimor 21), të planifikuara ishin 678,313.00€, kurse gjatë vitit fiskal 2024 janë alokuar 607,583.62€, e nga to janë shpenzuar 213,847.09€.

Mjetet e pashpenzuara nga totali i alokimit 393,736.53€, barten në buxhetin komunal në vitin fiskal vijues 2025 e bashkë me to edhe shuma e mbetura pa alokuar 70,729.38€, alokohet në projektet kapitale siç ka qenë e planifikuar në Buxhetin 2024.

* Shuma e mjeteve nga Të Hyrat Vetanake nga viti i kaluar (fondi burimor 22), nga viti 2024,

të pashpenzuara, 385,845.68€barten në buxhetin komunal në vitin fiskal vijues 2025**.**

* Shuma e mjeteve nga Grantet e Përcaktuara të Donatorëve, të pashpenzuara, barten në vitin fiskal vijues 2025 prej 34,271.96€.

**Neni 15**

**Shënimet shpjeguese për pasqyrat financiare**

**Shënimi 1**

**1. Politikat kontabël**

Pasqyrat Financiare për vitin e përfunduar me 31 dhjetor 2024 janë përgatitur sipas Standardeve Ndërkombëtare të Kontabilitetit të Sektorit Publik të vitit 2017 “Raportimi Financiar sipas Kontabilitetit të bazuar në para të gatshme”, i përmbushin të gjitha obligimet raportuese që dalin nga Ligji Nr. 03/L-048 për Menaxhimin e Financave Publike dhe Përgjegjësitë, të plotësuar dhe ndryshuar me Ligjin nr. 03/L-221, Ligjin nr. 04/L-116,Ligjin nr. 04/L-194,Ligjin nr. 05/L-063 , Ligjin nr. 05/L-007 dhe Ligjin 08/L-183 Për mbështetjen e punëve publike.

* 1. **Informata për organizatën buxhetore (aktivitetet, legjislacioni, etj)**

Entitet i sektorit publik Komuna Kaçanik ka përgatitur Pasqyrat Financiare në harmoni me kërkesat e Ligji Nr. 03/L-048 për Menaxhimin e Financave Publike dhe Përgjegjësitë, të plotësuar dhe ndryshuar me Ligjin nr. 03/L-221, Ligjin nr. 04/L-116,Ligjin nr. 04/L-194,Ligjin nr. 05/L-063 dhe Ligjin nr. 05/L-007.

Sipas LMFPP të gjitha transaksionet me fonde brenda Fondit të Konsoliduar të Republikës se Kosovës behën përmes Llogarisë se Vetme te Thesarit.

Komuna Kaçanik, organizata buxhetore me kod: 652, gjatë vitit fiskal 2024, aktivitetet buxhetore i ka realizuar duke u mbështetur në legjislacionin e përgjithshëm nga fushëveprimtaria e financave të sektorit publik.

Janë zbatuar dhe zhvilluar të gjitha procedurat dhe fazat e përcaktuara në përgatitjen dhe miratimin e Buxhetit të Komunës së Kaçanikut për vitin 2024 dhe përmbajtjes me përpikmëri të kalendarit kohor të të gjitha përgaditjeve deri në fazën e fundit të aprovimit në Kuvendin e Komunës së Kaçanikut. Po ashtu, gjatë vitit 2024, rëndesi i është kushtuar harmonizimit dhe rregullimeve në ndarjet e reja buxhetore dhe transfereve të mjeteve brenda organizatës buxhetore përmes lëvizjës së mjeteve nga një program apo nënprogram në program-nënprogram tjetër buxhetor, pastaj, nga një kategori në kategorinë tjetër të shpenzimeve si dhe rialokimit- ridestinimit të mjeteve brenda të njejtës kategori të shpenzimeve, gjithmonë duke respektuar bazën ligjore; ndërsa Rishikimi Buxhetor i rregullt nuk është aplikuar për shkak të mos dërgimit të instruksioneve dhe lejimit të këtij procesi për nivelin lokal nga Ministria e Financave, Punës dhe Transfereve.. Është zbatuar legjislacioni në fuqi, ligjet si ’LIGJI NR. 03/L-048 PËR MENAXHIMIN E FINANCAVE PUBLIKE DHE PËRGJEGJËSITË’ dhe ndryshimet e bëra në LMFPP-së, ‘LIGJI NR. 03/L-049 PËR FINANCAT E PUSHETIT LOKAL’ dhe ndryshimet e bëra në LFPL, ‘LIGJI NR. 08/L-260 MBI NDARJET BUXHETORE PËR BUXHETIN E REPUBLIKЁS SЁ KOSOVЁS PЁR VITIN 2024’ dhe të gjitha aktet tjera nën-ligjore të cilat rregullojnë këtë lëmi.

Po ashtu, është zbatuar në mënyrë konsekuente Plani kontabël 2024 (i ri), ashtu siç është konceptuar nga ana e Ministrisë së Financave, Punës dhe Transfereve.

* 1. **Pagesat nga palët e treta**

Në zbatim të SNKSP 2017 pagesat nga palët e treta shpalosen në shënimin 13.

## 1.3 Shumat raportuese

Shumat raportuese nga neni:

13 deri te neni 15 janë në `000 (mijë) € (€),

16 deri te neni 24 shumat janë shuma e plotë € (€).

## 1.4 Valuta raportuese

Shumat janë raportuar në valutën € (€),

## 1.5 Data e autorizimit

Autorizohen me datën e nënshkrimit te deklaratës për Pasqyrat Financiare nga Zyrtari Kryesore Administrativë dhe Zyrtari Kryesore Financiar.

**Neni 14.6**

**Shpalosja e ndarjeve fillestare dhe finale të buxhetit**



**Paga dhe Shtesa:**

1. Në këtë kategori, buxheti fillestar (i planifikuar për 2024) ka qenë 6,759,179.00€, kurse realizimi dhe buxheti final 6,557,217.56€;

në këtë kategori ekonomike, pasi janë ekzekutuar edhe pagat e muajit dhjetor kemi shkurtim të ndarjes buxhetore nga MFPT, në vlerë totale prej 201,961.44€ pa ndonjë njoftim ose vendim dërguar drejt nesh.

MFPT, përmes Departamentit të Buxhetit, nga organizata jonë buxhetore, përmes një shkrese të datës 06 dhjetor 2024, kërkoi shumën e kursimeve buxhetore dhe obligimet ligjore të Komunës së Kaçanikut, mirëpo nuk i ekzekutoi ato mjete për ato obligime, bazuar në përgjigjen tonë kundrejt asaj shkrese.

**Mallra dhe shërbime:**

1. Bartja e të hyrave vetanake nga viti i kaluar 2023, në vitin 2024 (fondi burimor 22), shuma 34,293.02€,
2. Bartja tek Grantet e Përcaktuara të Donatorëve- Kryqi i Kuq i Kosovës (fondi burimor 31), për nevoja të Arsimit të Mesëm,

të pashpenzuara dhe të bartura nga vitet paraprake, shuma 2,400.00€ .

**Shpenzime komunale**:

1. Bartja e të hyrave vetanake nga viti i kaluar 2023, në vitin 2024 (fondi burimor 22), shuma 52,245.64€ .

**Transfere dhe subvencione**

1. Bartja e të hyrave vetanake nga viti i kaluar 2023, në vitin 2024 (fondi burimor 22), shuma 139,802.55€ ,
2. Bartja tek Grantet e Përcaktuara të Donatorëve- participimet e qytetarëve për projektet e viteve paraprake në departamentin e bujqësisë dhe blegtorisë, shuma 2,787.05€ ,
3. Grantet e Përcaktuara të Donatorëve- participimet e qytetarëve për projektin e vitit 2024 në departamentin e bujqësisë dhe blegtorisë, shuma 344.40€ .

**Shpenzime kapitale**

1. Transfer (ri- destinim), përmes Vendimit Komunal, nga kategoria ekonomike ‘Rezerva’, shuma 25,000.00€ ,
2. Bartja e të hyrave vetanake nga viti i kaluar 2023, në vitin 2024 (fondi burimor 22), shuma 871,726.89€ ,
3. Grantet e Përcaktuara të Donatorëve- participimet e qytetarëve për një projekt infrastrukturor të viteve të kaluara, shuma 146.85€ ,
4. Grantet e Përcaktuara të Donatorëve - participimi nga HELVETAS KOSOVO (Granti i Performancës), në vitin 2024, për dy projektet infrastrukturore, shuma 286,729.36€ .

**Rezerva**

1. Transfer (ri- destinim), përmes Vendimit Komunal, në kategorinë ekonomike ‘Shpenzime Kapitale’, shuma 25,000.00€ ,

**Shënimi 2 Paga dhe shtesa**



Në këtë kategori, buxheti fillestar (i planifikuar për 2024) ka qenë 6,759,179.00€, kurse realizimi dhe buxheti final 6,557,217.56€;

në këtë kategori ekonomike, pasi janë ekzekutuar edhe pagat e muajit dhjetor kemi shkurtim të ndarjes buxhetore nga MFPT, në vlerë totale prej 201,961.44€ pa ndonjë njoftim ose vendim dërguar drejt nesh.

Në këto kategori, kemi kryer edhe alokimin e të hyrave vetanake, në shumë 10,000.00€, të parapara në ‘LIGJI NR. 08/L-260 MBI NDARJET BUXHETORE PËR BUXHETIN E REPUBLIKЁS SЁ KOSOVЁS PЁR VITIN 2024’ .

**Shënimi 3 Mallra dhe shërbime**



Këto shifra paraqesin shpenzimet e kategorisë ekonomike të Mallrave dhe Shërbimeve.

Këtu janë paraqitur të gjitha shpenzimet e bëra, në detaje, për secilin kod ekonomik.

Me fillimin e vitit fiskal 2024, hyri në përdorim edhe ‘Plani kontabël 2024’ (i ri), që përmban më shumë kode dhe specifikim më të detajuar të shpenzimeve.

Shembull, më parë, sigurimin fizik të objekteve publike e kemi koduar si shërbime kontraktuese tjera, mirëpo tash ai shërbim e ka kodin e vet adekuat 'sigurimi fizik i objekteve publike’.

Këtë vit, nga obligimet e paraqitura nga Kontrata Kolektive në Arsim, me qëllim të reduktimit të shumave të kërkuara nga paditë në arsim, Komuna e Kaçanikut ka arritur pajtime gjyqësore me paditësit (mësuesit dhe punëtorët tjerë në arsim); janë ekzekutuar pagesa edhe nga kjo kategori ekonomike.

**Shënimi 4 Shpenzime komunale**

****

Këto shifra paraqesin shpenzimet e kategorisë ekonomike të Shpenzimeve Komunale.

Këtu janë paraqitur të gjitha shpenzimet e bëra, në detaje, për secilin kod ekonomik.

Janë ekzekutuar të gjitha pagesat ndaj faturave të pranuara për shpenzimet komunale (energjia elektrike, shërbimet e ujësjellësit dhe kanalizimit, mbeturinat, telefonia fikse).

Krahasuar me vitet paraprake 2023 dhe 2022, kemi rritje të shpenzimeve të energjisë elektrike, rritje që vjen pothuajse e tëra nga shtrirja e mbulueshmërisë së ndriqimit publik.

Këtë vit, nga obligimet e paraqitura nga Kontrata Kolektive në Arsim, me qëllim të reduktimit të shumave të kërkuara nga paditë në arsim, Komuna e Kaçanikut ka arritur pajtime gjyqësore me paditësit (mësuesit dhe punëtorët tjerë në arsim) Nga kjo kategori ekonomike, kodi ekonomik ‘Pagesat- vendimet gjyqësore’- kemi ekezekutuar dy pagesa, në vlerë totale 15,498.57€ .

**Shënimi 5 Subvencione dhe transfere**

Këto shifra paraqesin shpenzimet e kategorisë ekonomike të Subvencioneve dhe Transfereve.

Këtu janë paraqitur të gjitha shpenzimet e bëra, në detaje, për secilin kod ekonomik.

Zyra e Kryetarit ka mbështetur me subvencione, përmes thirrjes publike, OJQ- të që kanë për qëllim: kujdesin, evokimin, promovimin e vlerave të luftës së UÇK- së dhe këshillimit të personave-kategorive të dalura nga lufta e UÇK- së; përmes marrëveshjes, OJQ- të që kanë për qëllim: mbrojtjen dhe kujdesin ndaj grave dhe fëmijeve; përmes marrëveshjeve të bashkëpunimit dhe bashkëfinancimit, shoqatat që ndihmojnë familjet me kushte të rënda ekonomike dhe të cilat nuk kanë kushte minimale banimi, duke iu ndërtuar shtëpi banimi.

Bazuar në ‘Rregulloren komunale për kushtet, kriteret dhe procedurat e ndarjes së subvencioneve’ janë ndihmuar edhe qytetarët me gjendje të rëndë ekonomike dhe shëndet të përkeqësuar, bazuar në kërkesat e tyre.

Është subvencionuar edhe transporti për nxënës.

Nga Drejtoria e Shërbimeve Publike janë kryer pagesat për shërbimet e varrimit të qytetarëve.

Nga Drejtoria e Bujqësisë, Pylltarisë dhe Zhvillimit Rural, me anë të thirrjeve për aplikim dhe marrëveshjeve me ‘Islamic Relief” janë mbështetur bujqit me serra dhe me mekanizëm bujqësor.

Drejtoria e Zhvillimit Ekonomik dhe Turizmit, përmes thirrjes për aplikim, ka mbështetur me subvencione bizneset që operojnë në Komunën e Kaçanikut.

Drejtoria e Shëndetësisë dhe Mirëqenies Sociale ka mbështetur me subvencione, përmes thirrjes publike, OJQ- të që kanë për qëllim: ofrimin e shërbimeve mbështetëse dhe këshilluese për të gjitha kategoritë e personave me aftësi të kufizuara dhe njëkohësisht ka ndihmuar qytetarët (përfitues individual), me gjendje të rënde sociale, bazuar në kërkesat dhe arsyetimet e tyre.

Drejtoria e Arsimit ka mbështetur transportin e nxënësve dhe ka subvencionuar studentët me anë të bursave.

Drejtoria e Kulturës, Rinisë dhe Sportit, me anë të thirrjeve publike, ka përkrahur të gjitha OJQ- të që merren me aktivitete kulturore, rinore dhe sportive që zhvillohen në Kaçanik dhe e prezantojnë Kaçanikun në gara dhe evente të ndryshme.

Këtë vit, nga obligimet e paraqitura nga Kontrata Kolektive në Arsim, me qëllim të reduktimit të shumave të kërkuara nga paditë në arsim, Komuna e Kaçanikut ka arritur pajtime gjyqësore me paditësit (mësuesit dhe punëtorët tjerë në arsim); janë ekzekutuar pagesa edhe nga kjo kategori ekonomike.

**Shënimi 6 Shpenzime kapitale**



Gjatë vitit 2024, me anë të Vendimeve të Kuvendit Komunal, përmes procedurave të rregullta me Departamentin e Buxhetit dhe Departamentin e Thesarit, janë bërë disa transfere të mjeteve, nga një projekt, në projektin tjetër; këto transfere nuk kanë ndryshuar ndarjet e aprovuara buxhetore, përveç rezervës komunale e cila ka figuruar në Buxhetin fillestar si rezervë e me anë të Vendimit të Kuvendit Komunal është transferuar në projektin e zgjedhur kapital.

Komuna e Kaçanikut, si përfituese nga Skema e Grantit për Performancë Komunale 2024, kemi pranuar donacion nga HELVETAS KOSOVO, shuma 286,729.36€ , kurse shumat e ndara nga Ministria e Administrimit dhe Pushtetit Lokal janë administruar nga organizata buxhetore e MAPL- së.

Këtë vit, nga obligimet e paraqitura nga Kontrata Kolektive në Arsim, me qëllim të reduktimit të shumave të kërkuara nga paditë në arsim, Komuna e Kaçanikut ka arritur pajtime gjyqësore me paditësit (mësuesit dhe punëtorët tjerë në arsim); janë ekzekutuar pagesa edhe nga kjo kategori ekonomike.

**Shënimi 7 Tjera**



Shuma e paraqitur prej 58,000.00€ ka të bëjë me procesin e shpronësimit, nga komuna, ndaj një objekti privat. Ky objekt, ishte privatizuar nga AKP- ja, i blerë nga APK-ja nga një qytetar. Objekti në fjalë, me Vendim të Kuvendit Komunal, ishte shpallur objekt me interes publik. Komuna kishte zhvilluar dhe përfunduar procesin e shpronësimit, mirëpo qytetari ende nuk është pajtuar me vlerën e caktuar të vlerësimit të pronës, vlerësim ky i bërë nga Departamenti i Shpronësimeve në MFPT.

Këto mjete, komuna i ka të deponuara në BQK, në fondin e mirëbesimit.

**Shënimi 8 Te hyrat tatimore**



Këtu i kemi të detajuara të hyrat nga Tatimi në Pronë, të ndara, nga objektet dhe parcelat.

**Shënimi 9 Të hyrat jo tatimore**

Të hyrat jotatimore për vitin 2024 janë 432,958.55€, ndërsa këtu nuk janë paraqitur të hyrat indirekte, në shumë 237,025.19€.

Shuma totale nga të hyrat jotatimore dhe të hyrave indirekte e arrin vlerën 669,835.74€.

Të hyrat indirekte, në shumë 237,025.19€, paraqesin të hyrat që vijnë nga:

gjobat e Policisë së Kosovës, shuma 197,207.00€ ,

gjobat e Gjykatës, shuma 12,850.00€ dhe

të hyrat e Agjencioni i Pylltarisë së Kosovës për autoritetet komunale, shuma 26,968.19€

Këto të hyra janë transferuar në llogarinë bankare të komunës dhe ne gëzojmë të drejtën e shfrytëzimit të këtyre mjeteve.

**Shënimi 10 Të hyrat e dedikuara**



**Shpalos në detaje shënimet e pasqyruara në tabelë:**

**Shënimi 11 Grantet e përcaktuara të donatorëve**



Qytatarët kanë kontribuar me participim në projektin e subvencionimit për bujqësi, në vlerë 344.40€. Vetë qytatarët kanë qenë përfitues të mekanizmave bujqësor.

HELVETAS KOSOVO- Qeveria Zvicerane (Granti i Performancës), ka participuar për dy projekte infrastrukturore, në shumë totale 286,729.36€ .

**Shënimi 12 Tjera**



**Shpalos në detaje shënimet në tabelë:**

**Shënimi 13 Pagesa nga palët e treta**



***Shpalos tabelën në detaje si në tabelën në vijim aneks 1:***

**Neni 16 Raport për të arkëtueshmet**

**Të arkëtueshmet (zbatohet për organizatat që mbledhin të hyra)**

****

 ***Shpalos ne PF tabelën në detaje dhe sipas formatit si Aneks 2:***



**Neni 17 Raport për detyrimet (faturat) e papaguara**



 ***Shpalos ne PF tabelën në detaje dhe sipas formatit si Aneks 3***



**Neni 18 Detyrimet kontingjente**



***Shpalos ne PF tabelën në detaje dhe sipas formatit si Aneks 4***

**Neni 19 Raport për pasurinë jo financiare**

**Neni 19.3.1 Pasuritë kapitale (me vlerë mbi 1000 €)**



***Shpalos ne PF tabelën në detaje dhe sipas formatit si Aneks 5***

**Neni 19.3.2 Pasuritë jo kapitale (me vlerë nën 1,000 €)**



***Shpalos ne PF tabelën në detaje në vijim si Aneks 6:***

**Neni 19.3.3 Stoqet**



***Shpalos ne PF tabelën në detaje në vijim si Aneks 7:***

**Neni 20 Raport për avancet e pa arsyetuara**



**Shpalos me poshtë në detaje shënimet nga tabela:**

* **shpalosje e avanceve te hapura ose te bartura nga vitet paraprake se bashku me arsyen e mos -mbylljes**
* **shpalos veprimet e ndërmarra për mbylljen e tyre, përfshirë ndalesën ne page apo inicimin e procedurave ligjore për kthimin e tyre.**

Nga gjithsej vlera e avanseve te hapura, prej tyre, të bartura janë 684.40 € që datojnë që nga viti 2010.

Në bazë të raporteve të gjeneruara nga SIMFK për kodet ekonomike 13810 dhe 13820 të vitit 2010, del se këto dy avanse janë të mbyllura dhe nuk ka avanse të paarsyetuara.

**Neni 21 Raport për të hyrat vetanake të pashpenzuara**



**Neni 22 Raport për bilancet e pashpenzuara të Fondit Zhvillimor në Mirëbesim**



**Neni 23 Raport për të hyrat e dedikuara**

**Neni 24 Raport për fondet e donatorëve të pashpenzuara**

**Neni 25 Raport për numrin e punëtorëve sipas listës së pagave**

****

Vlen të theksohet, se tek Administrata Komunale, deri në ekzekutimin e pagave në janar 2024, kanë qenë të përfshirë edhe stafi i Pylltarisë (11), në kuadër të Drejtorisë për Bujqësi, Pylltari dhe Zhvillim Rural, si staf i Komunës së Kaçanikut.

Ata, nga fillimi i muajit shkurt 2024, kanë kaluar si staf i Agjencionit Pyjor të Kosovës dhe janë kompensuar për pagat e tyre nga ai agjencion.

**Neni 26 Raport për numrin e të punësuarve jashtë listës së pagave**

****

**Sqarim: Shpalos arsyen e angazhimit, kohëzgjatjen, qëllimin dhe listën e personave te angazhuar.**

**Neni 27 Raport për numrin e të punësuarve me kontrate për shërbime te veçanta**

****

Pasi ka qenë e pamundur të angazhohen si staf i rregullt, sipas procedurave të konkursit, nuk ka pasur interesim për aplikim, Komuna e Kaçanikut,

përmes procedurave të rregullta të prokurimit ka angazhuar në total 2 persona, mjekë, në sektorin e shëndetësisë, një gjinekologe dhe një specialist radiolog.

**Neni 28 Raport për gjendjen/zbatimin e rekomandimeve të Zyrës Kombëtare të Auditimit ( ZKA)**

|  |  |  |  |  |  |
| --- | --- | --- | --- | --- | --- |
| **Nr** | **Rekomandimi** | **Veprimi i ndërmarrë**  | **Afati i zbatimit** | **Statusi aktual i rekomandimit** | **Vleresimi i rrezikut** |
| 1 | Kryetari duhet të sigurojë se janë forcuar kontrollet e brendshme në procesin e ekzekutimit të pagesave. Procedimi i pagesave duhet të bëhet sipas kronologjisë se ngjarjeve dhe në pajtim të plotë me hapat e përcaktuar me rregullën financiare për shpenzimin e parave publike. | Është shtuar kontrolli i brendshëm në menaxhimin dhe procesin e ekzekutimit të pagesave në koordinim me Zyren e Prokurimit.  | 12 muaj | Pjesërisht i zbatuar |   |
| 2 | Kryetari duhet të shtoj kontrollet për të siguruar që përmes menaxherit të kontratës do të bëhet mbikëqyrje e mirëfilltë e kontratave dhe pagesat mos të bëhet pa u siguruar se kontrata po zbatohet në mënyrë që të mos bëhet tejkalimi i tyre. | Janë ndërmarrë gjitha hapat e nevojshëm që mos të paraqitet prapë kjo gjetje. | 12 muaj | I zbatuar |   |
| 3 | Kryetari duhet të sigurojë se zyra e prokurimit nuk do ta lëshoj dosjen e tenderit nëse në paramasën dhe parallogarinë e dosjes specifikohet brendi. | Është eliminuar kjo dukuri (specifikimi i brendit). | 12 muaj | I zbatuar |   |
| 4 | Kryetari të sigurojë kontrolle dhe monitoroj zbatimin e kërkesave ligjore, që me rastin e inicimit të procedurave të prokurimit për kontraktimin e punëve të sigurohet paraprakisht hartimi i projekteve në përputhje me nevojat dhe kërkesat e parashikuara. | Tashmë ekziston kontrata me operatorin ekonomik lidhur me hartimin e projekteve dhe secili projekt paraprakisht ka të hartuar projektin . | 12 muaj | I zbatuar |   |
| 5 | Kryetari duhet të shtoj kontrollet ndaj zyrës së prokurimit dhe në rastet kur OE tërhiqen gjatë procesit të tenderimit të bëhet konfiskimi i sigurisë së tenderit. | Është eliminuar kjo dukuri, në rastet ku nuk janë përfill rregullat tenderuese sipas prokurimit, është konfiskuar shuma e sigurisë së tenderit. | 12 muaj | I zbatuar |   |
| 6 | Kryetari duhet të shtoj kontrollet për të siguruar se angazhimi i stafit për punë jashtë orari të rregullt do të bëhet vetë pasi që është bërë një planifikim dhe një analizë e mirëfilltë për nevojat si në rastet e jashtëzakonshme a po kur të rritet vëllimi i punës dhe autorizohet paraprakisht nga Kryetari i Komunës. Në rastet kur ka nevojë që stafi të angazhohet jashtë orarit të rregullt puna e tyre mos ta tejkalo 8 orë në javë . | Të gjitha shtesat për: punë jashtë orarit, punë gjatë festave zyrtare, punë gjatë fundjavës tashmë autorizohen nga udhëheqësi më i lartë i institucionit, Kryetari i Komunës në pajtim me udhëheqësit e departamenteve. | 12 muaj | I zbatuar |   |
| 7 | Kryetari duhet të ndërmerr veprime për ta rregulluar pozitën e kryeinfermierit në QKMF në pajtim me organogramin e drejtorisë së shëndetësisë. | Në pajtim me organogramin e Drejtorisë së Shëndetësisë (QKMF-së), janë ndërmarr veprimet e nevojshme, tashmë kemi vetëm një kryeinfermier. | 12 muaj | I zbatuar |   |
| 8 | Kryetari duhet të sigurojë se paratë e grumbulluara nga lëshimi i çertifikatave do të dorëzohen me kohë tek arkëtari në mënyrë që parat të deponohen në bankë në llogarinë e komunës në fund të ditës. | Problemi këtu qendron tek zyrat e vendit (ofiqarisë), pasi janë në zona të largëta nga objekti i Adm. Komunale dhe është i pamundur barazimi i përditshëm me ta. | 12 muaj | I zbatuar |   |
| 9 | Kryetari duhet të përmirësojë menaxhimin e fondeve për të siguruar që obligimet financiare kryhen në kohë dhe brenda afatit prej 30 ditëve, duke përfshirë hartimin e një analize të hollësishme buxhetore për të shmangur vonesat në pagesat e faturave. | Janë ndërmarrë gjitha hapat e nevojshëm që mos të paraqitet prapë kjo gjetje. | 12 muaj | Pjesërisht i zbatuar |   |
| 10 | Kryetari duhet të sigurojë se shpenzimet planifikohen dhe realizohen konform kategorive ekonomike adekuate, për të mundësuar raportimin e drejtë të tyre sipas standardeve të kontabilitetit të sektorit publik në përputhje me planin kontabël. | Janë ndërmarrë gjitha hapat e nevojshëm që mos të paraqitet prapë kjo gjetje. | 12 muaj | I zbatuar |   |
| 11 | Kryetari duhet të kërkojë nga të gjithë menaxherët e projekteve për tu siguruar që menaxhimi i kontratave do të mbahet dhe arkivohet nga sistemi elektronik i prokurimit publik. | Edhe përkundër interesimit për menaxhimin e kontratave përmes e-prokurimit, menaxherët akoma nuk nuk kanë filluar me punë përmes këtij sistemi. | 12 muaj | I pa zbatuar |   |
| 12 | Kryetari duhet të shtoj kontrollet tek zyra e prokurimit për të siguruar se të gjitha dokumentet e kërkuar ngarkohen në platformën elektronike të prokurimit publik. | Janë ndërmarrë gjitha hapat e nevojshëm që mos të paraqitet prapë kjo gjetje. | 12 muaj | I zbatuar |   |
| 13 | Kryetari duhet të sigurojë se zyrtarët që merren me menaxhimin e llogarive të arkëtueshme do të azhurnojë dhe mbajnë regjistra të saktë të llogarive të arkëtueshme. | Tek llogaritë e arkëtueshme, përveç Zyrës së Tatimit në Pronë, që ka sistemin ProTax dhe azhurnohen e mbahen regjistrat e saktë, taksa për ushtrimin e veprimtarisë dhe taksa për shfrytëzim e pronës publike i azhurnojnë regjistrat vetëm në excel. | 12 muaj | Pjesërisht i zbatuar |   |
| 14  | Kryetari duhet të sigurojë se zyrtarët në departamentet përkatëse do të intensifikojnë veprimet dhe ndërmarrin të gjitha masat për mbledhjen e llogarive të arkëtueshme dhe zvogëlimin e trendit të tyre rritës ndër vite. | Janë zhvilluar aktivitete të nevojshme për uljen e nivelit të llogarive të arkëtueshme. Shembull: për përditësimin e të dhënave të biznesit, nevojitet të paguhet obligimi që rrjedh nga taksa për ushtrimin e veprimtarisë; për të arkëtueshmet nga shfrytëzimi i pronës publike, komuna ka pasur marrëveshje me disa operator ekonomik, kurse në rast të mosrespektimit të marrëveshjes, janë bërë propozimet për përmbarim. | 12 muaj | Pjesërisht i zbatuar |   |